ང་རང་ཚོ་བོད་ལ་ཡིན་ནའང་དེ་དེ་བཞིན་རེད།ང་ཚོར་རང་དབང་དགོས་ཀྱི་ཡོད།ང་ཚོའི་རང་དབང་བརླག་སོང་ཟེར་བའི་རྩ་བ་འདྲ་པོ་དེ་སོ་སོ་མི་རིགས་ཟུར་གསལ་ཞིག་ཡིན་པའི་སྐད་ཆ་བཤད་ཡོང་དུས་སོ་སོའི་ཆོས་དང་རིག་གཞུང་གལ་ཆེན་པོ་རེད།མི་རིགས་ཤིག་གི་ལ་རྒྱའི་ཆ་ནས་བཤད་པ་ཡིན་ན་ཡང་རུང༌།མི་རིགས་ཀྱི་རྣམ་པ་ཟུར་གསལ་གྱི་མཚོན་བྱེད་དམ།མི་རིགས་ཀྱི་ཁྱད་ཆོས་མཚོན་བྱེད་གང་ཅིར་སོ་སོའི་ཆོས་དང་རིག་གཞུང་གལ་ཆེན་པོ་རེད།ང་རང་ཚོའི་བོད་ཀྱི་ཆོས་དང་རིག་གཞུང་ཟེར་བ་འདི་འཛམ་བུ་གླིང་འདིའི་སྒང་གི་རིག་གཞུང་འདྲ་འདྲའི་ནང་ནས་མི་འདྲ་བ་ཞིག་ཡིན་པ་ང་རང་ཚོས་གཏམ་འདོད་བྱས་ནས་བཤད་པ་དང༌།ང་རྒྱལ་གྱི་ཐོག་ནས་བཤད་པ་མིན་པ།རྒྱུ་མཚན་གྱི་ཐོག་ནས་མཐོང་གསལ་ཡིན།